Ουίλιαμ Τρόοστ-Έκονγκ

Ο **Ουίλιαμ Πάουλ Τρόοστ-Έκονγκ** (William Paul Troost-Ekong) (γενν. 1 Σεπτεμβρίου 1993) είναι Νιγηριανός-Ολλανδός επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την Αλ Καλούντ, στη Σαουδική Αραβία.

Γεννημένος στην Ολλανδία σε μια μικτή ολλανδική και νιγηριανή οικογένεια, είχε δικαίωμα συμμετοχής τόσο για την Εθνική Ολλανδίας όσο και για την Εθνική Νιγηρίας. Έκανε το ντεμπούτο του για τη Νιγηρία το 2015 και έκτοτε έχει κάνει περισσότερες από 80 συμμετοχές.

## Σταδιοδρομία σε συλλόγους
Ο Τρόοστ-Έκονγκ ξεκίνησε να παίζει ποδόσφαιρο στην Αγγλία, στις ακαδημίες νέων της Φούλαμ και στη συνέχεια της Τότεναμ. Ξεκίνησε την επαγγελματική σταδιοδρομία του στην Ολλανδία, στην ΦΚ Χρόνινγκεν, από την οποία δόθηκε με δανεισμό στην ΦΚ Ντόρντρεχτ.

Αφού συνδέθηκε στο εξωτερικό με μεταγραφές στη Σέλτικ μεταξύ άλλων, υπέγραψε στη βελγική ΚΑΑ Γάνδη τον Ιούλιο του 2015 και δόθηκε αμέσως δανεικός στη νορβηγική ΦΚ Χάουγκεσουντ.

Τον Ιούλιο του 2017, ο Τρόοστ-Έκονγκ υπέγραψε στην τουρκική Μπούρσασπορ.

Στις 17 Αυγούστου 2018, εντάχθηκε στην ιταλική Ουντινέζε Κάλτσιο. Στην πρώτη του σεζόν στη Σέριε Α, πραγματοποίησε 35 συμμετοχές στο πρωτάθλημα και δέχθηκε κίτρινη κάρτα τέσσερις φορές, βοηθώντας την Ουντινέζε να τερματίσει στην 12η θέση. Την επόμενη σεζόν, η Ουντινέζε τερμάτισε 13η, αν και με δύο βαθμούς περισσότερους. Παρά τις σχετικά κακές πορείες της ομάδας στο πρωτάθλημα, ο Τρόοστ-Έκονγκ ξεκίνησε (και έπαιξε για ολόκληρα 90 λεπτά) σε αξέχαστες νίκες εναντίον της Μίλαν και της Γιουβέντους στις δύο σεζόν του στην ομάδα*.*

Στις 29 Σεπτεμβρίου 2020, ο Τρόοστ-Έκονγκ υπέγραψε πενταετές συμβόλαιο με την Γουότφορντ ΦΚ της Φούτμπολ Λιγκ Τσάμπιονσιπ. Σκόραρε το πρώτο του γκολ για τον σύλλογο σε μια νίκη με 3–2 επί της Κόβεντρι Σίτι στις 7 Νοεμβρίου 2020.

Στις 24 Ιανουαρίου 2023, ο Τρόοστ-Έκονγκ εντάχθηκε με δανεισμό στην ΟΣ Σαλερνιτάνα 1919 της Σέριε Α, με δικαίωμα αγοράς στο τέλος της σεζόν.

Στις 4 Ιουλίου 2023, υπέγραψε τριετές συμβόλαιο με τον ΠΑΟΚ. Αποτέλεσε έναν από τους βασικούς κεντρικούς αμυντικούς της ομάδας, μέχρι και τον τραυματισμό του στο Κύπελλο Εθνών Αφρικής, που τον άφησε εκτός για το υπόλοιπο της χρονιάς. Με την ομάδα του ΠΑΟΚ πανηγύρισε την κατάκτηση του πρωταθλήματος για το 2023–24.

Το καλοκαίρι του 2024, πήρε μεταγραφή για την Σαουδική Αραβία και την ομάδα της Αλ Καλούντ.    
  
## Εθνική ομάδα
[αριστερά|μικρογραφία| Ο Τρόοστ-Έκονγκ σε προπόνηση της [Εθνική Νιγηρίας (ποδόσφαιρο ανδρών)|Νιγηρίας το 2015]]
Ο Τρόοστ-Έκονγκ γεννήθηκε στην Ολλανδία από Ολλανδή μητέρα, την Ελέανορ Τρόοστ και Νιγηριανό πατέρα. Έχει δύο αδέρφια, την Έμιλυ και τον Έβερεστ.

Παρά το γεγονός ότι εκπροσώπησε την Ολλανδία σε επίπεδο νέων Κ19 και Κ20, ο Τρόοστ-Έκονγκ τελικά επέλεξε να εκπροσωπήσει τη Νιγηρία. Έκανε το ντεμπούτο του για τη Νιγηρία στις 13 Ιουνίου 2015, παίζοντας 90 λεπτά σε έναν προκριματικό αγώνα για το Κύπελλο Εθνών Αφρικής εναντίον του Τσαντ.

Έκανε τρεις συμμετοχές για την εθνική ανδρών το 2016 προτού επιλεγεί στον προσωρινό κατάλογο 35 ατόμων της Εθνικής Νιγηρίας Κ23 για τους Θερινούς Ολυμπιακούς Αγώνες του 2016 στο Ρίο ντε Τζανέιρο. Τον Ιούνιο του 2018 ονομάστηκε στην 23μελή αποστολή της Νιγηρίας για το Παγκόσμιο Κύπελλο του 2018 στη Ρωσία.

Ο Τρόοστ-Έκονγκ  βρέθηκε στην 23μελή αποστολή της Νιγηρίας για το Κύπελλο Εθνών Αφρικής 2019, όπου σημείωσε το νικητήριο γκολ στο 89ο λεπτό εναντίον της Νότιας Αφρικής, για να στείλει την ομάδα του στους ημιτελικούς στο δρόμο για την κατάκτηση της τρίτης θέσης.

Ήταν αρχηγός της Νιγηρίας στο Κύπελλο Εθνών Αφρικής 2021 και βρέθηκε στην Κορυφαία Ομάδα της Φάσης των Ομίλων, όπου σκόραρε ενάντια στη Γουινέα-Μπισάου. Η Νιγηρία προκρίθηκε στη νοκ άουτ φάση, όπου αποκλείστηκε από την Τυνησία.

Το 2024, ήταν και πάλι ο αρχηγός της Εθνικής, για το Κύπελλο Εθνών Αφρικής 2024. Με την Νιγηρία, κατάφερε να φτάσει μέχρι τον τελικό της διοργάνωσης εναντίον της Ακτής Ελεφαντοστού. Η Νιγηρία ηττήθηκε στον τελικό με 2–1, με τον Εκόνγκ να σκοράρει το γκολ της χώρας του. Ο Εκόνγκ, ανακηρύχθηκε ως ο καλύτερος παίκτης (MVP) της διοργάνωσης.    

## Διακρίσεις
### Με συλλόγους
**ΠΑΟΚ** 

* Πρωτάθλημα Ελλάδας: 2023–24

**Νιγηρία**

* Κύπελλο Εθνών Αφρικής:  μετάλλιο 2019

* Κύπελλο Εθνών Αφρικής:  μετάλλιο 2024

**Νιγηρία Κ23**

* Ολυμπιακοί Αγώνες:  μετάλλιο 2016

### Ατομικές
* Κύπελλο Εθνών Αφρικής: Καλύτερος παίκτης (MVP) της διοργάνωσης

## Παραπομπές


## Εξωτερικοί σύνδεσμοι
* 
* Προφίλ στην Ολλανδία στο OnsOranje
* Προφίλ στο Transfermarkt.com

Κατηγορία:Νιγηριανοί ποδοσφαιριστές
Κατηγορία:Ολλανδοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ολλανδίας Κ19
Κατηγορία:Ποδοσφαιριστές Εθνικής Ολλανδίας Κ20
Κατηγορία:Ποδοσφαιριστές ολυμπιακής ομάδας Νιγηρίας
Κατηγορία:Ποδοσφαιριστές στους Θερινούς Ολυμπιακούς Αγώνες 2016
Κατηγορία:Νιγηριανοί Ολυμπιονίκες
Κατηγορία:Ολυμπιονίκες του ποδοσφαίρου
Κατηγορία:Ποδοσφαιριστές Εθνικής Νιγηρίας
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές ΦΚ Χρόνινγκεν
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές ΦΚ Ντόρντρεχτ
Κατηγορία:Ποδοσφαιριστές Ίιρστε Ντιβίζι
Κατηγορία:Ποδοσφαιριστές ΦΚ Χάουγκεσουντ
Κατηγορία:Ποδοσφαιριστές Τίπελιγκαεν
Κατηγορία:Ξένοι ποδοσφαιριστές στη Νορβηγία
Κατηγορία:Ολλανδοί ποδοσφαιριστές στο εξωτερικό
Κατηγορία:Νιγηριανοί ποδοσφαιριστές στο εξωτερικό
Κατηγορία:Ποδοσφαιριστές ΚΑΑ Γάνδη
Κατηγορία:Ποδοσφαιριστές Προ Λιγκ Βελγίου
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές Μπούρσασπορ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Ουντινέζε Κάλτσιο
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Γουότφορντ ΦΚ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές ΟΣ Σαλερνιτάνα 1919
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Κυπέλλου Εθνών Αφρικής 2023